
Parlamentul  României

Camera  Deputaţilor

Comisia pentru industrii si servicii






                 Bucureşti, 08.06.2011





                                                           

 Nr.23/159/2011
AVIZ
asupra proiectului de Lege pentru aprobarea Ordonanţei de urgenţă a Guvernului nr.28/2011 privind completarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii



În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru buget, finanţe şi bănci şi Comisiei pentru administraţie publică, amenajarea teritoriului şi echilibru ecologic, cu proiectul de Lege pentru aprobarea Ordonanţei de urgenţă a Guvernului nr.28/2011 privind completarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii, transmis cu adresa nr.P.L.x. 354 din 23 mai 2011, înregistrat sub nr.23/159 din 24 mai 2011.


Consiliul Legislativ, cu avizul nr.304/17.03.2010, avizează favorabil proiectul de ordonanţă de urgenţă cu observaţii şi propuneri.



Senatul, în  şedinţa din 16 mai 2011, a adoptat proiectul de lege.



Proiectul de lege are ca obiect de reglementare completarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii, care prevede finanţarea proiectelor prioritare pentru dezvoltarea infrastructurii din sumele alocate anual cu această destinaţie din fondurile externe, de la bugetul de stat, precum şi din alte surse legal constitute. Prin completarea ordonanţei se precizează explicit beneficiarii finali ai investiţiilor şi se asigură cadrul legal prin care investiţiile deosebit de complexe să poată fi realizate prin PNDI şi pe terenuri proprietate privată, dar şi cadrul legal pentru transferul final al investiţiilor realizate prin PNDI, în proprietate sau administrare către beneficiarii finali.



Examinarea proiectului de lege a avut loc în şedinţa comisiei din data de 08 iunie 2011.

În urma dezbaterilor, membrii comisiei au hotărât, în unanimitate, avizarea favorabilă a proiectului de lege.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Consilieri parlamentari, 
Viorela Gondoş

Isabela Robe

